CELEX: 32007R1417
Language: da
Date: 2007-11-28 00:00:00
Title: Kommissionens forordning (EF) nr. 1417/2007 af 28. november 2007 om tarifering af visse varer i den kombinerede nomenklatur

4.12.2007   
            
            
               DA
            
            
               Den Europæiske Unions Tidende
            
            
               L 316/4
            
         
      KOMMISSIONENS FORORDNING (EF) Nr. 1417/2007
   af 28. november 2007
   om tarifering af visse varer i den kombinerede nomenklatur
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke fællesskabsforskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget, tariferes i de i kolonne 2 nævnte KN-koder i henhold til de begrundelser, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2), i et tidsrum på tre måneder.
            
         
               (5)
            
            
               De i denne forordning fastsatte foranstaltninger er i overensstemmelse med udtalelse fra Toldkodeksudvalget —
            
         UDSTEDT FØLGENDE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. november 2007.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1. Senest ændret ved Kommissionens forordning (EF) nr. 1352/2007 (EUT L 303 af 21.11.2007, s. 3).
   
      (2)  EFT L 302 af 19.10.1992, s. 1. Senest ændret ved Rådets forordning (EF) nr. 1791/2006 (EUT L 363, 20.12.2006, p. 1).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Et negledekorationssæt bestående af:
                              
                                           
                                       
                                       
                                          48 kunstige negle
                                       
                                    
                                           
                                       
                                       
                                          en lille tube lim
                                       
                                    
                                           
                                       
                                       
                                          en neglefil
                                       
                                    
                                           
                                       
                                       
                                          en manicurepind og
                                       
                                    
                                           
                                       
                                       
                                          dekorations-klæbemærker til neglene.
                                       
                                    De kunstige negle er støbt af plast og foreligger i forskellige størrelser.
                              Sættet er bestemt til detailsalg.
                           
                        
               
                  3926 90 97
               
               
                  Tarifering i henhold til almindelig tariferingsbestemmelse 1, 3 b) og 6 vedrørende den kombinerede nomenklatur og teksten til KN-kode 3926, 3926 90 og 3926 90 97.
                  Artiklerne udgør, som de foreligger, et sæt som omhandlet i de almindelige tariferingsbestemmelser, punkt 3 b).
                  Sættet består ikke af manicurepræparater henhørende under pos. 3304 30 00, da det indeholder kunstige negle, der anbringes på fingerneglen. Det indeholder heller ikke produkter til skønhedspleje af hænderne og de naturlige negle (forklarende bemærkninger til HS, pos. 3304, afsnit B).
                  Sættet består af forskellige artikler og skal tariferes i underposition 3926 90 97 efter de kunstige negle af plast, der er karaktergivende for sættet.
               
            
                  
                              2.
                           
                           
                              Støbte kunstige negle af plast
                              De fastgøres til de naturlige negle ved hjælp af et acrylklæbemiddel.
                              De er pakket 50 stk. af samme størrelse.
                           
                        
               
                  3926 90 97
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 3926, 3926 90 og 3926 90 97.
                  Varen anses ikke for at være et manicurepræparat henhørende under pos. 3304 30 00, da den indeholder kunstige negle til anbringelse på fingernegle og heller ikke et produkt til skønhedspleje af hænderne og de naturlige negle (forklarende bemærkninger til HS, pos. 3304, afsnit B).
                  Den bør derfor tariferes efter materialets beskaffenhed som andre varer af plast i pos. 3926 90 97.
               
            
                  
                              3.
                           
                           
                              Klæbemiddel bestående af:
                              
                                           
                                       
                                       
                                          Ethyl-cyanoacrylat
                                       
                                    
                                           
                                       
                                       
                                          Silikat
                                       
                                    
                                           
                                       
                                       
                                          Poly(methylmethacrylat)
                                       
                                    
                                           
                                       
                                       
                                          Calixaren
                                       
                                    
                                           
                                       
                                       
                                          Hydroquinon
                                       
                                    
                                           
                                       
                                       
                                          Triglycerider.
                                       
                                    Klæbemidlet er bestemt til at fastgøre støbte, kunstige negle af plast til de naturlige negle. Det hærder langsomt for at give mulighed for at modellere de kunstige negle.
                              Klæbemidlet er emballeret på tuber med en lille studs, så det er nemt og præcist at påføre. Nettovægten overstiger ikke 1 kg.
                           
                        
               
                  3506 10 00
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 3506 og 3506 10 00.
                  Produktet anses ikke for at være et manicure- eller pedicurepræparat henhørende under pos. 3304.
                  Produktet er lim, klister eller klæbemiddel som nævnt i position 3506.